1. የወያኔ ስርዓት ቀሪ ርዝራዦች አንዳንድ ጥገናዊ ለውጥ በማድረግ ማለትም የፖለቲካ እስረኞችን በመፍታት እና መሰል ተግባራትን በማድረግ ከውስጥ እና ከውጭ ድጋፍ በማሰባሰብ የአስከፊውን ስርአት ዕድሜ ለማራዘም የሚደርጉትን ጥረት ከወዲሁ የማንቀበለው ሲሆን የኢትዮጵያ የፖለቲካ ችግር በጥገናዊ ለውጥ መፍትሄ እንደማያገኝ ለማሳወቅ እንወዳለን።ይህ ወያኔ/ኢህአዴግ አጣብቂኝ ውስጥ ሲገባ የሚጠቀምበት የማደናገሪያ ስልት በሃገራችን ለተንሰራፋው ዘርፈ ብዙ የማህበራዊ፧ፖለቲካዊ እና ኢኮኖሚያዊ ችግሮች መልስ የማይሰጥ ይልቁንም የገዥውን ስርዓት ዕድሜ ከማራዘም የዘለለ ሃገራዊ ፋይዳ የሌለው እርምጃ ነው።
